הוועדה המיוחדת לדיון בהצעת חוק הסדרת השימוש בקנאביס למטרות רפואיות, התשפ"ב-2021 (פ/2245/24), כנסת 24, פרוטוקול מספר 19, 2022-02-22 15:35

שרן השכל: שלום, צהרים טובים.

שרן השכל: אני פותחת ישיבה נוספת של ועדת הקנאביס בכנסת.

שרן השכל: אמרנו שנקיים דיון המשך לעניין הרישיונות, אבל אני מבינה שלמעשה סיימנו את פרק הרישיונות עוד ביום ראשון, לכן צריך להעביר את הנוסחים.

שרן השכל: אי לכך נעבור לפרק ד': אריזה וסימון.

קריאה: אני לא חושבת שסיימנו אותו.

שרן השכל: יש לנו בדיוק 24 דקות לעבור על פרק אריזה וסימון.

שרן השכל: לכן אני אבקש מהיועצת המשפטית להתחיל לקרוא.

שרן השכל: אבקש התייחסות ספציפית לכל סעיף וסעיף בתוך הצעת החוק.

ענת מימון: פרק ד' עמוד 5.

ענת מימון: נעבור בישיבה הבאה על סעיף 6 בפרק הרישיונות.

שרן השכל: פרק ד': אריזה וסימון – סעיף 16, היועצת המשפטית תקרא את הסעיף.

ענת מימון: אריזה של קנאביס 18.

ענת מימון: אריזת קנאביס לצרכים רפואיים לשיווק, ככל שתעשה בחדר ייעודי

ענת מימון: למעשה, יש לנו אריזה של הקנאביס עצמו, שזה יכול להיות במתקן הגידול והקציר, כל עוד אותם מקומות עומדים בתנאים נאותים.

ענת מימון: האריזה של המוצר תהיה במפעל.

יעל שכטר-סיטמן: לפני העיבוד עצמו?

ענת מימון: כשהמגדלים אורזים את זה ליציאה למפעל.

ענת מימון: האריזה של המוצר תיעשה כבר רק במפעל עצמו.

ענת מימון: אי אפשר יהיה להגביל כל אריזה, גם את האריזה במתקן גידול וקציר, וגם במפעל עצמו.

אריאל גרופר: אז אין אריזה סופית ישר?

ענת מימון: למה לא?

שרן השכל: משרד החקלאות, בבקשה.

ורד ליפמן: הערה טכנית, במקום "במתקן הגידול והקציר", באתר הגידול.

יובל לנדשפט: לא ניתן לארוז קנאביס לשימוש רפואי מבחינת בריאות הציבור, אלא במפעל, בגלל החדרים הנקיים.

יובל לנדשפט: בחווה אורזים בסוף בשקיות באריזות של צובר, חצי קילו, קילו.

יובל לנדשפט: כל חווה מוצאת לעצמה, מגישה רציונל למה זה טוב לה לתהליכים, אבל אריזה סופית של 10 גרם שמגיעה לצרכן היא אריזה שלטעמנו ראוי לעשות רק במפעל, בחדרים נקיים, שלא אפשריים במרחב החקלאי, בייצור נקי, איכותי, מדויק ותחת נהלי GMP ולא GAP.

יובל לנדשפט: לכן אריזה – תיעשה בכל גודל וכמות ללא הגבלה, זה לא.

רננה מיסקין: גודל וכמות לעניין הרופאים.

ענת מימון: אפשר לארוז אריזה סופית גם במתקן הגידול.

שרן השכל: כן, כל עוד הם עומדים בתנאים.

יובל לנדשפט: בתנאי גידול, לא בתנאים של הייצור.

שרן השכל: אבל אם הם עומדים בתנאי GMP, מה הבעיה?

יובל לנדשפט: זה לא מפעל, איך הם יעמדו?

אריאל גרופר: גם יובל מכיר, יש חווה אחת לפחות, לפי דעתי יש שתיים או שלוש, שיש להן Post Harvest בתקן ISO8 EU GMP Compliance.

אריאל גרופר: למה שהם לא יארזו שם באריזה סופית בחדר נקי, למה?

יובל לנדשפט: אמרת "כמו שאני מכיר"?

יובל לנדשפט: אנחנו לא מכירים, אנחנו מכירים שעומדים בתנאי GMP ותו לא, ואלה בינתיים רק המפעלים.

שרן השכל: אבל אם החווה עומדת בתנאי GMP?

יובל לנדשפט: אין בארץ חווה שזה - - -

שרן השכל: אבל יובל, אם זה עומד ב-GMP, מה הבעיה?

אריאל גרופר: EU GMP Compliance.

יובל לנדשפט: מפריעים לי ואז ניתק לי חוט המחשבה.

יובל לנדשפט: זה נושא מדויק, אנא אריאל תן לי לסיים.

יובל לנדשפט: אריזה בכל גודל, בכל כמות – רופאים לא יידעו מה לעשות עם זה, עם שלושה גרם, עם שני גרם, עם חמישה גרם.

יובל לנדשפט: הנה גם רוקח, אתה תדע לנהל רישום רוקחי על אריזות שהן גם 10 גרם וחמישה גרם?

יובל לנדשפט: איך תעשה אותו?

יובל לנדשפט: רק לפי המיליגרם.

יובל לנדשפט: אתם מסוגלים לעשות?

יובל לנדשפט: זה מוציא לחלוטין את כל המוצרים האלה מבתי המרקחת.

שרן השכל: אתם לא מסוגלים להחזיק כמויות שהן כמויות שונות?

יובל לנדשפט: גם אין להם איך לדווח.

יובל לנדשפט: זה עושה להם בלגן טוטלי, עצום וגדול בכלל בייצור, למה?

יובל לנדשפט: כי אז יידרשו לדווח על פי מיליגרם חומר פעיל, ואז – סליחה על המילה – "הלך עלינו", כי אז זה הצילו.

יובל לנדשפט: זה לא יקרה, והרוקחות המחוזית בודקת את זה.

יובל לנדשפט: כדי להקל על בתי המרקחת, קבענו שכל האריזות לניפוק הן 10 גרם, למה?

יובל לנדשפט: מי שרוצה 20, קונה שתיים.

יובל לנדשפט: זה מיישר את שני קצוות המקל: לרופאים יותר קל, הם יודעים לרשום בכפולות של 10, והרוקחים יודעים לנפק וקל להם לנפק את הרישום גם לאלה וגם לאלה מטעמי נוחות.

יובל לנדשפט: לכן אנחנו מאוד מתנגדים ל"בכל גודל וכל כמות".

יובל לנדשפט: למה לא ניתן לארוז מוצר לשימוש רפואי בחווה?

יובל לנדשפט: בגלל הזיהום, בגלל המרחב החקלאי, בגלל זיהומים שיכולים להיות, ולו רק כשהחדר הוא נקי ויומיים אחר כך – וזה קרה לנו באחת החוות – השכן מרסס וכל הריסוס מגיע לחווה.

יובל לנדשפט: זה קרה בחווה קיימת.

יובל לנדשפט: אנחנו לא חושבים שזה נכון.

יובל לנדשפט: אנחנו חושבים שמבחינת בריאות הציבור, זה לא ראוי, ולכן קיימים שם מפעלים, שזה מבוקר, זה נקי.

רננה מיסקין: הם יכולים להקים מפעל, לצורך העניין, לעניין אריזה.

יובל לנדשפט: אם מישהו רוצה להקים מפעל לצורך אריזה בחווה ויש לו את רשות אישורי התכנון להקים מפעל תעשייתי על קרקע חקלאית, ואלה, קוסם.

אריאל גרופר: אי אפשר לעשות את זה על תב"ע.

יובל לנדשפט: יפה, לכן אי אפשר לעשות את זה על פי הוראות כל דין.

אביחי ויקטור סמילה: קודם כל לעניין האריזה ומטופלים, אנחנו מעדיפים שזה יהיה גם באריזות של 5 גרם, למה?

אביחי ויקטור סמילה: אתם מתחילים לנו רישיון ראשון ב-20 גרם.

אביחי ויקטור סמילה: עכשיו אני צריך גם סאטיבה, אני צריך גם אינדיקה, אני צריך גם זן מאוזן, ואני צריך גם CBD.

אביחי ויקטור סמילה: איך ב-20 גרם אני לוקח ארבעה זנים?

אביחי ויקטור סמילה: אם זה באריזות של חמישה גרם ו-10 גרם, לרוקח אין בעיה לבדוק את זה, שישים בכספת של חמישה גרם ושישים בכספת של 10 גרם.

יובל לנדשפט: ככל שזה יהיה מקובל - - -

אביחי ויקטור סמילה: יובל, לא הפרעתי לך, אתה יכול להירגע שנייה.

אביחי ויקטור סמילה: בקשר לוולידציה של האריזה בחוות, אם הוא עושה ולידציה ל-bag של חצי קילו וקילו, מה ההבדל לבין 10 גרם?

אביחי ויקטור סמילה: זאת אותה ולידציה.

אביחי ויקטור סמילה: למה אני צריך שהשקית של המגדל, שזאת התרופה שלי, שנארזת ב-bag של קילו יוצאת למפעל, במפעל פותחים אותה, מישהו נוגע בה עוד פעם ושולח אותה לבדיקת מעבדה עוד פעם.

אביחי ויקטור סמילה: מישהו יודע מה קורה?

אביחי ויקטור סמילה: ברגע שזה ייארז בחווה ב-10 גרם במקום בחצי קילו או קילו, שיגיע למפעל ב-10 גרם והמפעל ישים את זה רק בקרטון מצדי, מה אכפת לי?

יובל לנדשפט: כשזה יוצא מהחווה, זה יוצא לאן?

יובל לנדשפט: להפחתת עומס - - -

אביחי ויקטור סמילה: לא חייב, אתה אמרת שלא חייב.

אביחי ויקטור סמילה: אתה אמרת שלא חייב.

יובל לנדשפט: - - קיים מפעל שהוא בתנאי GMP.

אביחי ויקטור סמילה: יש, אני הייתי בחווה שאני יודע בוודאות הוא יכול גם לארוז שם 10 גרם, כי המקום שלו טהור ומבריק.

יעל שכטר-סיטמן: אנחנו רק מבקשים שיהיה כתוב, שמוצר סופי צריך לצאת תחת GMP, כי זה לא ברור ממה שכתוב כאן.

יעל שכטר-סיטמן: כתוב לשיווק תחת "תנאים נאותים".

ענת מימון: תנאים נאותים זה ה-GMP, GAP.

יעל שכטר-סיטמן: אבל מוצר סופי.

אריאל גרופר: הרגתם את זה.

ליאור סעדה פיסו: אבל מה הקשר בין GMP לתב"ע של הקרקע?

אריאל גרופר: קרונוס עושים את זה, למה?

אריאל גרופר: כי הם יכלו שתהיה להם תב"ע תעשייתית.

אביחי ויקטור סמילה: כי זה קיבוץ.

אריאל גרופר: אז מה קשור קיבוץ?

אביחי ויקטור סמילה: בקיבוץ מותר לך על כל הקרקע.

אייל פוליקר: שלום, אני מדבר אליכם מהערבה הרחוקה.

אייל פוליקר: היה ויש חווה שבנתה מתקן indoor, כולל Post Harvest ברמות הכי גבוהות, אני לא רואה סיבה לא לאפשר.

אייל פוליקר: ברור לי שהיא צריכה לעמוד בתקנים, אבל אם היא עומדת בתקן, אין סיבה בעולם לא לאפשר את זה.

אייל פוליקר: תודה רבה.

יובל לנדשפט: ככל שהיא עומדת בתקן GMP - - -

אייל פוליקר: GMP.

אביחי ויקטור סמילה: אבל אל תגידו תב"ע.

רננה מיסקין: ואז זה אתר ייצור.

שרן השכל: גם חקלאי שיש לו פרדס ונדרש לארוז את התפוזים, צריך קרקע וייעוד קרקע לעניין אריזת התפוזים.

אריאל גרופר: נכון, אבל הוא עושה את זה על קרקע חקלאית.

שרן השכל: נכון, אין בעיה.

אריאל גרופר: אבל יובל אומר: לא, אני רוצה GMP, ו-GMP זה רק על קרקע תעשייתית.

ליאור סעדה פיסו: לא, זה לא מה שהוא אומר.

ליאור סעדה פיסו: הוא אומר: באמצעות התקינה שלי, אני לא הולך לעקוף את התב"ע.

ליאור סעדה פיסו: אם התב"ע מאפשרת תעשייה.

ליאור סעדה פיסו: אני שואלת, מה אכפת לך מה התב"ע מאפשרת?

ליאור סעדה פיסו: זה רק אתה הכנסת את נושא התב"ע.

שרן השכל: לא קשור לתב"ע.

שרן השכל: אתה חייב לעמוד בנהלי התכנון והבנייה, זה כתוב.

שרן השכל: הנהלים לא יכולים לסתור את זה, והם לא יכולים להוסיף את זה.

ליאור סעדה פיסו: הוועדה המקומית מאפשרת בית אריזה.

ליאור סעדה פיסו: כך זה נקרא, זה נקרא בית אריזה.

ליאור סעדה פיסו: יובל אמר: לא, בית אריזה לא מספיק טוב לי, אני גם רוצה שגם תהיה תב"ע של תעשייה.

רננה מיסקין: לא, יובל אמר לעמוד בכל דרישות הדין.

שרן השכל: אם זה בסדר, פשוט נכתוב - - -

רננה מיסקין: - -תחת IMC-GMP, זה בסדר.

יובל לנדשפט: קיים פה מפעל, לא אמר את שמו, עומד ב-GMP, אבל הייצור של חומרי הגלם באריזה נעשה בחווה, ובמפעל באריזות של 10 גרם, וזה במקרה על אותה קרקע.

ליאור סעדה פיסו: לא עם אותה הגדרה.

יובל לנדשפט: כל אחד יכול לעשות.

רננה מיסקין: ליאור, מה זה אומר אותה הגדרה?

ליאור סעדה פיסו: לא אותה תב"ע.

אריאל גרופר: אי אפשר להקים מפעל תרופות בתקן GMP על קרקע חקלאית – אי אפשר.

קריאה: הנה, הוא עשה את זה.

אריאל גרופר: מי עשה את זה?

שרן השכל: ככל שהם יכולים, אין שום מניעה.

עופר מיכאל: אני לוקח את הקרקע החקלאית, שם את זה במפעל הייצור ועושה מזה GMP.

אריאל גרופר: אתה לא הצלחת להקים מפעל ייצור של קנאביס רפואי על קרקע חקלאית, זה לא אפשרי.

אריאל גרופר: ההגדרה של מפעל ייצור לא אפשרית.

שרן השכל: נשאר לנו עוד 10 דקות.

שרן השכל: אני קובעת שכל עוד הוא עומד בתנאי IMC-GMP.

ענת מימון: כלומר, אריזת קנאביס לצרכים רפואיים יכולה להיעשות גם במתקן הגידול והקציר באתר הגידול, אם הוא עומד בתנאי IMC-GMP.

רננה מיסקין: אבל אז זה אתר גידול.

רננה מיסקין: אם יש אתר גידול ולידו אתר ייצור, שמחזיק ברישיון לייצור תחת תקן IMC-GMP - - -

ענת מימון: זה לא מה שהיא אמרה.

ענת מימון: היא אמרה שאם אדם עם אתר גידול יוכיח לכם שהוא עומד בתקן IMC-GMP, היא רוצה לאפשר לו אריזה, אז יש פער.

רננה מיסקין: אנחנו מדברים על אתר ייצור, שיש לו רישיון ייצור IMC-GMP.

יובל לנדשפט: ה-IMC-GMP זה לא רק חדר נקי.

יובל לנדשפט: רבותי, IMC-GMP או EU GMP, זה לא רק חדר נקי, זאת בקרה תהליכית שלמה.

שרן השכל: בסדר, אבל אם הם עומדים בבקרה הזו ואם הם עומדים בתהליכים, למה לא לאפשר להם לארוז את זה?

רננה מיסקין: אז שהם יהיו אתר ייצור עם רישיון של ייצור.

יובל לנדשפט: כל עוד הוקם אתר ייצור כזה, נקרא לו אתר, רוצים בחווה לעשות גם אתר ייצור.

אריאל גרופר: כמו בקנדה.

יובל לנדשפט: אפשר שאתר הייצור יעמוד בתקן GMP.

רננה מיסקין: שיקבל רישיון ויעמוד בתקן GMP.

אריאל גרופר: אתר הגידול, לא הייצור.

אריאל גרופר: אתר הגידול יעמוד ב-GMP.

ענת מימון: יובל, היא לא אמרה אתר ייצור.

רננה מיסקין: זה מה שאנחנו אומרים.

שרן השכל: יש לנו פה ויכוח על העניין הזה.

שרן השכל: אני מנסה להבין, אם אתר הגידול עומד בתנאים של IMC-GMP, מה הבעיה שהם ישימו באתר הגידול ויעשו את עניין האריזה?

רננה מיסקין: אם הם רוצים רישיון ייצור, אם הם רוצים לייצר, כשהאריזה נכללת בדרישות של ייצור, יתכבדו ויגישו בקשה לרישיון לייצור ויהפכו את זה לאתר ייצור ומצדי רק יארזו שם.

רננה מיסקין: זה יכול להקל מאוד על הדרישות שלהם, רק את מה שהם מבקשים.

רננה מיסקין: בכנות, זה מרגיש כאילו מנסים לעקוף את הדרישות בפועל.

יובל לנדשפט: מוקמים בעת הזאת מפעלים גם ברמת הגולן, שיש להם במקרה בסך הכול אתר גידול, ולידו צמוד על אותה קרקע אתר ייצור, זה תחת תקן ה-GAP וזה תחת תקן ה-GMP.

יובל לנדשפט: מקום שפועל תחת GAP, לטעמנו לא ניתן לעשות אריזה סופית ל-10 גרם.

יובל לנדשפט: זה אתר שלא עומד בדרישות ה-GMP לא רק מבחינת חדרים נקיים, תהליכים, בקרה תהליכית, נקודות - - -

אביחי ויקטור סמילה: אז תהפוך את ה-Post Harvest ל-GMP.

יובל לנדשפט: זה לא אני, מי שבאתרים רוצה, יגיד: אוקי, אני פה מגדל, יש לי לגידול, ועל אתר שהיום הוא קורא לו יחיל תקן GMP, לא את כולן, ויחיל על כך את תקן ה-GMP ובכך פתח מפעל.

רננה מיסקין: אתר ייצור, יובל, לא מפעל.

יובל לנדשפט: אבל שוב אני חוזר, גידול ייעשה באתר גידול; ייצור ל-10 גרם באתר גידול GMP.

ליאור סעדה פיסו: לפי מה שיובל אומר, אין לנו מחלוקת.

ליאור סעדה פיסו: למעשה, אם ה-Post Harvest יעמוד בתקן של GMP , אם נעמוד בתקן GMP, אנחנו יכולים לארוז 10 גרם, זה מה שהוא אומר, ולא מעניינת אותו התב"ע יותר, הוא ירד מהתב"ע, אין תב"ע.

שרן השכל: אם הוא דורש אתר ייצור, הוא דורש גם תב"ע.

אביחי ויקטור סמילה: אבל שרן, אפשר להכשיר את ה-Post Harvest ל-GMP ואז אפשר לארוז שם.

ליאור סעדה פיסו: הוא אמר:

ליאור סעדה פיסו: אם ה-Post Harvest יעמוד בתקן GMP, אין לו בעיה שאנחנו נארוז.

רננה מיסקין: ובכלל הדרישות לאתר ייצור.

אריאל גרופר: וזאת תב"ע לתעשייה.

אביחי ויקטור סמילה: אבל במושבים אתה לא יכול לשנות, יש לך - - -

יובל לנדשפט: לא נכון, יש מושבים ויש קיבוצים בהם אפשר לעשות – אני לא מומחה לדיני המקרקעין, וניתן ויש קיבוצים שעומדים בכל תנאי GMP על קרקע חקלאית.

אריאל גרופר: אז דיני התכנון והבנייה הם אלה שישפיעו האם זה טוב לבריאות הציבור או לא טוב.

יובל לנדשפט: דיני התכנון והבנייה הם חלק מדיני מדינת ישראל.

אריאל גרופר: אבל מה הם קשורים לדיני הבריאות?

יובל לנדשפט: שואלים אותנו האם נסכים מבחינת בריאות הציבור, שבחווה –לא רק חווה נקייה, חווה פחות נקייה - - -

ליאור סעדה פיסו: לא, לא נסכים לזה.

שרן השכל: היום הם אורזים את התוצרת.

יובל לנדשפט: לא, היום הם אורזים באריזות והעובדה היא שזה מאולח, איננו נקי מספיק, גם בחוות הנקיות ביותר, ולכן עובר הקרנה.

יובל לנדשפט: לכן כשזה מגיע למפעל, זה נכנס לקרנטינה.

יובל לנדשפט: במפעל זה תהליך שאנחנו יכולים להגיד עליו: זה כבר דומה לתרופה, נכנס, עובר קרנטינה, עובר בדיקות תהליכיות, התהליך נבדק, רמות הניקיון הן שונות, החדרים בהם זה נעשה, הלבוש, העובדים וכו' וכו'.

יובל לנדשפט: לפיכך, ראוי שהגידול ייעשה באתרי גידול וייצור באתרי ייצור.

שרן השכל: בגלל שאנחנו צריכים לסיים, קודם כל אנחנו כן מעוניינים לראות כיצד ניתן להחיל את ה-GMP באותם אתרי גידול.

שרן השכל: נכון לעכשיו אני אסיר את זה, אבל אנחנו כן רוצים לתת את האפשרות למפעלים, שכן עומדים בתקן GMP, הם לא צריכים לעבור את אותן הקרנות, הם לא צריכים לעבור את אותם תהליכים, כן לאפשר להם את עניין האריזה.

יובל לנדשפט: מי שיעמוד ב-GMP, יכול - - -

רננה מיסקין: אבל המשמעות היא שהוא אתר ייצור.

שרן השכל: לא, באתר הגידול?

רננה מיסקין: לא.

שרן השכל: אבל זה העניין.

רננה מיסקין: GMP זה ייצור.

שרן השכל: אבל יובל, זה בדיוק העניין.

שרן השכל: אני רוצה שבאתר הגידול, מי שיעמוד ב-GMP, יוכל גם לארוז.

דוד פפו: הוא אומר את זה.

שרן השכל: לא, הוא לא אומר את זה.

שרן השכל: הוא אומר אך ורק באתר ייצור.

רננה מיסקין: זה אותו דבר, זה נוהל ייצור.

רננה מיסקין: אי אפשר ללכת עם ולהרגיש בלי.

יובל לנדשפט: את מתכוונת למקום, ואני מתכוון להגדרה בחוק, זאת פשוט שפתנו המקצועית.

יובל לנדשפט: המילה אתר זה משהו ספציפי לייעוד ספציפי, ולכן אני אומר שאת מתכוונת שעל אותה משבצת קרקע, בחצרו של אותו חקלאי, האם יתכן שיתקיימו שני דברים?

יובל לנדשפט: כן.

שרן השכל: תודה יובל, נכון לעכשיו אני אסיר את זה, אבל אני כן מבקשת להחזיר את זה.

ענת מימון: כלומר, אין אריזת קנאביס לצרכים רפואיים לשיווק במתקן הגידול.

שרן השכל: נכון, ואני מבקשת להחזיר לנו את זה כאן לדיון כדי לראות האם ניתן לקבוע תקן נוסף לעניין GMP בחוות גידול.

אביחי ויקטור סמילה: ומה לגבי כמות האריזה?

ענת מימון: אני רוצה להבין מה נשאר.

יובל לנדשפט: חמישה גרם אפשר?

אביחי ויקטור סמילה: חמישה גרם אפשר, אתה מתנגד יובל לחמישה גרם?

יובל לנדשפט: אנחנו לא מתנגדים - - -

אביחי ויקטור סמילה: רגע, שיירשם לפרוטוקול.

רננה מיסקין: לבחון, צריך לראות את ההתייחסות של העובדים.

דוד פפו: ויקטור, זה רק ייקר לך.

אביחי ויקטור סמילה: זה לא ייקר.

דוד פפו: זה ייקר.

דוד פפו: ברגע שהוא עושה שתי אריזות, זה ייקר לך.

שרן השכל: תודה רבה על הדיון הפנימי שאתם מקיימים.

שרן השכל: לעניין שאר הסעיפים, אני מבקשת שתשלחו לנו הערות.

שרן השכל: אנחנו נתכנס כאן מחר מרגע שהמליאה נסגרת, משום שמסתמן שהמליאה תהיה מאוד קצרה מחר.

ענת מימון: מחר הצבעות על פרק העובדים?

שרן השכל: מחר גם לעניין הצבעות על פרק העובדים וגם לעניין פרק אריזה וסימון.

ורד ליפמן: אנחנו צריכים לדעת מתי זה, כי חלקנו מגיעים מרחוק מאוד.

אביחי ויקטור סמילה: מחר או ביום חמישי?

דוד פפו: לא יכולים לעמוד בהיכון כל היום.

שרן השכל: אנחנו לא יודעים מתי זה יסתיים, אבל מסתמן שזה יסתיים בקרוב.

שרן השכל: נכון לעכשיו, אנחנו צריכים לנעול את הישיבה.

שרן השכל: אנחנו נועלים אותה, תודה רבה לכל מי שהגיע, תעבירו אלינו הערות.

שרן השכל: נקבע את הדיון לקראת השעה ארבע.